ელეონორ ფრენსის ჰელინი
ელეონორ ფრენსის "გლო" ჰელინი (ინგლ. Eleanor Francis "Glo" Helin, დ. 19 ნოემბერი, 1932 — გ. 25 იანვარი, 2009) — ამერიკელი ასტრონომი, აღმოაჩინა მრავალი კომეტა და ასტეროიდი. მუშაობდა პალომარის ობსერვატორიაში, ასევე იყო რეაქტიული მოძრაობის ლაბორატორიის პროექტ NEAT-ის მთავარი მკვლევარი დედამიწის მახლობლად მდებარე ობიექტების აღმოსაჩენად. 1973-დან 1995 წლამდე მან აღმოაჩინა სულ 894 ასტეროიდი, მათგან 525 აღმოაჩინა დამოუკიდებლად, ხოლო დანარჩენი 369 სხვა ამერიკელ ასტრონომებთან ერთად, რომელთა შორის იყვნენ: შელტე ბასი, ევგენი შუმეიკერი, კენეტ ლოურენსი,როი დანბარი, ჯეფრი რომან ალუ, ბრაიან რომანი, მარია ბარუჩი, G. Grueff, J. V. Wall, P. D. Wilder, S. R. Swanson, C. Mikolajczak, R. Coker, S. Cohen, L. Lee и J. B. Child . მის მიერ აღმოჩენილ მცირე პლანეტებს შორის იყო ატონის ჯგუფის ორი ასტეროიდი, აპოლონის და ამურის ჯგუფებიდან რვა-რვა ასტეროიდი და იუპიტერის ტროას სამი ასტეროიდი. ელეონორ ჰელინმა კოლეგებისგან მიიღო მეტსახელი "Glo". მან ასევე აღმოაჩინა რამდენიმე პერიოდული კომეტა, კერძოდ 111P/Helin-Romana-Crockett, 117P/Helin-Romana-Alu, 132P/Helin-Romana-Alu და ასევე ხელახლა აღმოაჩინა კომეტა 107P/Wilson-Harrington, რომელიც აღმოჩენიდან მალევე დაიკარგა, რადგან მისმა თავდაპირველმა აღმომჩენებმა ალბერტ უილსონმა და რობერტ ჰარინგტონმა ვერ მოასწრეს მისი ორბიტის დადგენა 1949 წელს. 1979 წელს ხსენებული კომეტა ხელახლა იქნა აღმოჩენილი, მაგრამ როგორც ასტეროიდი, რომელსაც მიენიჭა სერიული ნომერი 4015 .